text: Stort set uændret ledighed i Sydjylland
  03 marts 2011 kl. 12.46
  De nyeste ledighedstal viser, at det sæsonkorrigerede antal af ledige i Beskæftigelsesregion Sydanmark faldt med 300 personer fra december til januar.
  Ledigheden er dermed stort set uændret.
  Den faktisk registrerede ledighed er på 27.882 nettoledige i Syddanmark i januar 2010. Sammenlignet med udviklingen i forhold til samme måned sidste år er ledigheden faldet med 3,2 procent.
  
  Lavere ledighed i Sydjylland end på Fyn
  Ledighedsprocenten er lavest i Sydjylland med 6,0 procent mens Fyn ligger på 7,6 procent.
  Hvis antallet af aktivere
  de tælles med, steg ledigheden med 115 personer i det seneste år, en stigning på 3,4 procent. Dermed er der 38.500 såkaldte bruttoledige i Syddanmark i januar. 
  Det seneste års stigning i aktiveringsomfanget er årsagen til at den registrerede ledighed og bruttoledigheden bevæger sig i forskellig retning. Personer i aktivering tæller ikke med i den registrerede ledighed ? og dermed vil en stigning i aktiveringsomfanget alt andet lige medføre et fald i den registrerede ledighed.
  Ligesom ledigheden samlet set viser et fald over det seneste år, viser det seneste halve års udvikling en positiv tendens. Faldet i ledigheden kommer især fra en nedgang i ledigheden inden for industrien, herunder Byggefag, Metal og 3F. Derudover er ledigheden faldet for mænd, men er steget for kvinder.
  